Regjeringa arbeider med nullvisjon som den berande fana for trafikktryggleiksarbeidet. Det vert gjort mykje på ulike felt for å sikre vegane. Det er slik at me kan nok ikkje gardere oss mot dei tragiske ulukkene som skjer, men gledelegvis var 2005 det året då me hadde færrast dødsulukker på norske vegar på veldig mange år. Det har vore ein nedgåande trend som viser at det arbeidet ein gjer, både med å sikre teknisk i bil og buss, med å betre førarkortopplæringa og sjølvsagt med å byggje nye vegar og utbetre dei eksisterande vegane til å verte meir trafikksikre, er eit arbeid som ber frukt. Det er eit arbeid som eg og Regjeringa vil intensivere. Me arbeider òg for å auke rammene til vegbygging, i tråd med det som ligg i NTP sin handlingsplan.